கேள்வி: அல்-மசூதி - பிறப்பு, பயணங்கள் மற்றும் இலக்கிய வெளியீடு என்பது என்ன?
பதில்: அல்-மசூதி தன்னைப் பற்றி எழுதுவதைத் தவிர அதிகம் அறியப்படவில்லை. பகுதாது பிறந்த இவர் நபி முகம்மது நபி தோழரான அப்துல்லா இப்னு மசூதின் வழிவந்தவர். அல்-மசூதி தனது பயணங்களின் போது சந்தித்த பல அறிஞர்களைப் பற்றி குறிப்பிடுகிறார். பாரசீக வளைகுடா கடற்கரையில் அபு சைத் அல் சிராபியை சந்தித்து அவரிடம் இருந்து சீனா பற்றிய தகவல்களைப் பெற்றதாக அறியப்பட்டாலும் அல்-மசூதி இலங்கை மற்றும் சீனா அடைந்திருக்கலாம்.[Mas‘udi. ''The Meadows of Gold, The Abbasids''. Transl. Paul Lunde and Caroline Stone, Kegan Paul. London and New York, 1989, p. 11. தான் எகிப்து சந்தித்த இசுலாமுக்கு மாறிய திரிபோலியின் லியோ என்பவரிடமிருந்து பைசாந்தியம் பற்றிய தகவல்களைச் சேகரித்தார். அந்தாலூசியா பிஷப் எழுதியிருந்த குளோவிசு முதல் நான்காம் லூயிசு வரையிலான பிராங்கிசு அரசர்கள் பட்டியலின் நகல் எகிப்தில் இவருக்கு கிடைத்தது. இசுலாத்தின் நிலங்களுக்குள்ளும் அதற்கு அப்பாலும் இவரது விரிவான பயணங்களுக்கான இவரது வழிமுறைகள் மற்றும் நிதிகள் பற்றி அதிகம் அறியப்படவில்லை. மேலும் பல பயணிகளைப் போலவே இவர் வர்த்தகத்தில் ஈடுபட்டார் என்று ஊகிக்கப்படுகிறது.}
கேள்வி: அல்-மசூதி - அல்-மசூதியின் அறிவுசார் சூழல் குறித்து விரிவாக சொல்லுங்கள்.
பதில்: அல்-மசூதி புத்தகங்கள் கிடைக்கக்கூடிய மற்றும் விலை மலிவாக இருந்த காலத்தில் வாழ்ந்தார். பாக்தாத் போன்ற முக்கிய நகரங்கள் பெரிய பொது நூலகங்களைக் கொண்டிருந்தன. மசூதியின் நண்பரான சுலி போன்ற பல தனிநபர்கள் தனிப்பட்ட நூலகங்களைக் கொண்டிருந்தனர். பெரும்பாலும் ஆயிரக்கணக்கான தொகுதிகள் அதில் இருந்தன. அப்பாசியக் கலீபகம் தொடக்கத்தில் , தலாசு போருக்குப் பிறகு சீன போர்க் கைதி காகிதம் தயாரிக்கும் கலை இசுலாமிய உலகிற்கு கொண்டு வரப்பட்டது . மேலும், பெரும்பாலான பெரிய நகரங்கள் மற்றும் நகரங்களில் காகித ஆலைகள் இருந்தன. குறைந்த விலையில் கிடைக்கும் எழுத்துப் பொருட்கள் உயிரோட்டமான அறிவார்ந்த வாழ்க்கைக்கு பங்களித்தன.Lunde and Stone, Mas'udi. ''The Meadows of Gold, The Abbasids'', p. 14. கிரேக்க தத்துவம், பாரசீக இலக்கியம், இந்தியக் கணிதம் ஆகியவற்றின் வளமான கலாச்சார பாரம்பரியத்துடன் இஸ்லாமிய உலகின் உயர் கல்வியறிவு மற்றும் வீரியம், ஐரோப்பாவில் இருந்து வேறுபட்டது. அல்-மசூதியின் உலகின் இசுலாமிய அப்பாசிய சமூகம், இந்த உயர்ந்த நாகரிக சூழலில் இயற்கையாகவே தொடர்புடைய அறிவாற்றல், புலனுணர்வு பகுப்பாய்வு மனப்பான்மை மற்றும் அறிவார்ந்த எண்ணம் கொண்டவர்களை வெளிப்படுத்தியது. Shboul. ''Al-Mas'udi and His World'', pp. 29ff. அல்-மசூதி, தத்துவவியலாளர்களான அல்-ஜஜ்ஜாஜ், இபின் துரைத், நிப்தாவே மற்றும் இபின் அன்பரி உட்பட முக்கிய அறிவுஜீவிகளின் மாணவராகவோ அல்லது இளைய சக ஊழியராகவோ இருந்துள்ளார். இவர் தத்துவம், அல்-கிந்தி மற்றும் முகம்மது இப்னு சக்கரியா அல்-ராசி படைப்புகள், அல்-பராபி பற்றிய அரிசுட்டாட்டில் சிந்தனை மற்றும் பிளேட்டோவின் எழுத்துக்களை நன்கு படித்தார். இவர் அல்-ராசி மற்றும் அல்-பராபியை சந்தித்திருக்கலாம். ஆனால் அல்-பராபியின் மாணவர் யக்யா இப்னு ஆதி உடனான சந்திப்பு மட்டுமே பதிவு செய்யப்பட்டுள்ளது. கலென் மருத்துவப் பணிகள், தோலமிக் வானியல், மரினசின் புவியியல் பணிகள் மற்றும் இசுலாமிய புவியியலாளர்கள் மற்றும் வானியலாளர்களின் ஆய்வுகள் ஆகியவற்றை இவர் நன்கு அறிந்திருந்தார். இவரது பரந்த ஆர்வங்களில் கிரேக்கர்களும் உரோமானியர்களும் அடங்குவர். மீண்டும், மற்ற அரேபிய வரலாற்றாசிரியர்களைப் போலவே, பேரரசர் அலெக்சாந்தர் உருவாக்கிய மாசிடோனிய வம்சத்திற்கு முன்பு கிரேக்கத்தைப் பற்றி இவருக்குத் தெளிவாகத் தெரியவில்லை. இதற்கு முன் மன்னர்கள் இருந்தார்கள் என்பதை இவர் அறிவார். ஆனால் அவர்களின் பெயர்கள் மற்றும் ஆட்சிகள் குறித்து தெளிவில்லை. ஏதெனியன் ஜனநாயக நிறுவனங்கள் போன்ற கிரேக்க அரசியல் வாழ்க்கையின் கூடுதல் அம்சங்களையும் இவர் அறிந்திருக்கவில்லை. யூலியசு சீசர் முந்தைய உரோமிலும் இதுவே இருந்தது. இருப்பினும், உரோமுலசும், இரீமசும் ஆகிய இருவராலும் உரோமானிய இராச்சியம் நிறுவப்பட்டதை குறிப்பிடும் ஆரம்பகால அரபு எழுத்தாளராக இருந்தார். அல்-மசூதியின் பார்வையில் கிரேக்கர்களின் மிகப் பெரிய பங்களிப்பு தத்துவம் என்பதே. சாக்கிரட்டீசு முந்தைய காலத்திலிருந்து கிரேக்க தத்துவத்தின் முன்னேற்றத்தை இவர் அறிந்திருந்தார். அரேபிய தீபகற்பத்தின் முந்தைய நிகழ்வுகளிலும் இவர் மிகுந்த ஆர்வம் கொண்டிருந்தார். அரேபியாவுக்கு நீண்ட மற்றும் வளமான வரலாறு இருப்பதை இவர் உணர்ந்தார். இசுலாமியத்திற்கு முந்தைய காலங்களில், தொன்மங்கள் மற்றும் போட்டியிடும் பழங்குடியினரிடமிருந்து சர்ச்சைக்குரிய விவரங்கள் மற்றும் சில மத்திய பாரசீக மற்றும் இந்திய புத்தகங்களின் புராண மற்றும் கதை சொல்லும் பங்களிப்புகள் மற்றும் ஆயிரத்தொரு இரவுகள் இடையே உள்ள ஒற்றுமையையும் இவர் நன்கு அறிந்திருந்தார்.
கேள்வி: அல்-மசூதி - இசுலாத்திற்கு அப்பாற்பட்ட நாடுகளில் பயணம் செய்தல் குறித்து விரிவாக சொல்லுங்கள்.
பதில்: அல்-மசூதி தனது சமகாலத்தவர்களை விட இசுலாம் அல்லாத நிலங்கள் மற்றும் மக்கள் மீதான ஆர்வம் மற்றும் அதிக அளவில் பயணம் ஆகியவற்றால் குறிப்பிடத்தக்கவர். மற்ற ஆசிரியர்கள், கலிபாவில் அரபு மொழியில் எழுதும் கிறிஸ்தவர்கள் கூட, அல்-மசூதியை விட பைசாந்தியப் பேரரசு பற்றி குறைவாகவே கூறுகின்றனர். அப்பாசியக் கலீபகம் அப்பால் உள்ள பல நாடுகளின் புவியியல் மற்றும் பல மக்களின் பழக்கவழக்கங்கள் மற்றும் மத நம்பிக்கைகளையும் மசூதி விவரித்தார்.
கேள்வி: அல்-மசூதி - இந்தியப் பயணம் பற்றி நீங்கள் என்ன அறிந்துள்ளீர்கள்?
பதில்: பயணிகளின் இயல்பான விசாரணைகள் மற்றும் முந்தைய எழுத்தாளர்களின் விரிவான வாசிப்பு ஆகியவை துணைக் கண்டத்தின் மேற்குப் பகுதியில் இவரது தனிப்பட்ட அனுபவங்களுடன் இந்திய வரலாறு விஷயத்தில் கூடுதலாக இருந்தன. இவர் வரலாற்று மாற்றத்தைப் பற்றிய ஆழமான புரிதலை வெளிப்படுத்தினார். தற்போதைய நிலைமைகளை தலைமுறைகள் மற்றும் நூற்றாண்டுகளாக வெளிவரும் நிகழ்வுகளுக்குக் கண்டுபிடித்தார். மாநிலங்களுக்கு இடையேயான உறவுகளின் முக்கியத்துவத்தையும், துணைக்கண்டத்தின் பல்வேறு மாநிலங்களில் முஸ்லிம்கள் மற்றும் இந்துக்களின் தொடர்புகளையும் இவர் உணர்ந்திருந்தார்.
கேள்வி: அல்-மசூதி - சீனாவைப் பற்றி குறித்து விரிவாக சொல்லுங்கள்.
பதில்: இவர் சீனாவில் முந்தைய ஆட்சியாளர்களைப் பற்றி விவரித்தார். தாங் அரசமரபு பிற்பகுதியில் உவாங் சாவோவின் கிளர்ச்சியின் முக்கியத்துவத்தை அடிக்கோடிட்டுக் காட்டினார். மேலும் இந்தியாவை விட சீன நம்பிக்கைகளைக் குறைவாக விவரித்தார். தென்கிழக்கு ஆசியாவைப் பற்றிய இவரது சுருக்கமான சித்தரிப்பு அதன் துல்லியம் மற்றும் தெளிவுத்தன்மைக்கு தனித்துவமானது. இவர் துருக்கிய மக்கள் குழு வசிக்கும் பரந்த பகுதிகளை ஆய்வு செய்தார். தனது காலத்தில் இல்லையென்றாலும் ககான் விரிவான அதிகாரம் என்ன என்பது பற்றி கருத்துரைத்தார். இவர் துருக்கிய மக்களின் பெரும் பன்முகத்தன்மையை வெளிப்படுத்தினார். இதில் பழங்குடி மற்றும் நாடோடி துருக்கியர்களுக்கு இடையிலான வேறுபாடு உட்பட. இவர் கசார்களின் முக்கியத்துவத்தைப் பற்றியும் எழுதியுள்ளார். படிமம்:Vanilla_plantation_in_wood_dsc00190.jpg மாலுமிகளைப் பற்றி குறிப்பிடுகிறார், அவர்கள் கொமொரோசு தீவுகளை "நறுமணத் தீவுகள்" என்று அழைக்கிறார்கள் என்கிறார்.]]
கேள்வி: அல்-மசூதி - உருசியாவின் கணக்கு பற்றி தகவல் சொல்.
பதில்: உருசிய வரலாறு மற்றும் உக்ரைனின் வரலாறு பற்றிய ஆய்வுக்கு இவரது ரஸ் மக்கள் பற்றிய கணக்கு ஒரு முக்கியமான ஆரம்ப ஆதாரமாகும். இபின் கோர்தாத்பே, இபின் அல்-பாகி, இபின் ருஸ்தா மற்றும் இபின் பத்லான் போன்ற முந்தைய அரபு எழுத்தாளர்களைப் படித்திருந்தாலும், அல்-மசூதி தனது தனிப்பட்ட அவதானிப்புகள் மற்றும் பயணத்தின் போது ஏற்பட்ட தொடர்புகளின் அடிப்படையில் தனது பெரும்பாலான தகவல்களை வழங்கினார். ரஸ் மக்கள் பலதரப்பட்ட மற்றும் மாறுபட்ட மக்களின் தொகுப்பாக இருந்தனர். அவர்களின் சுயாதீனமான அணுகுமுறை, அவர்களிடையே வலுவான மைய அதிகாரம் இல்லாதது மற்றும் அவர்களின் புறமதவாதம் ஆகியவற்றை அவர் குறிப்பிட்டார். பைசாந்தியர்களுடனான ரஸ் வர்த்தகம் மற்றும் வணிகக் கப்பல்கள் மற்றும் போர்க்கப்பல்களில் பயணம் செய்வதில் உருசியாவின் திறமை குறித்து இவர் நன்கு அறிந்திருந்தார். கருங்கடல் மற்றும் காசுப்பியன் கடல் இரண்டும் தனித்தனி நீர்நிலைகள் என்பதை இவர் அறிந்திருந்தார்.
கேள்வி: அல்-மசூதி - ஆப்பிரிக்காவைப் பற்றி என்பது என்ன?
பதில்: அல்-மசூதியின் உலகளாவிய ஆர்வம் ஆப்பிரிக்காவையும் உள்ளடக்கியது. இவர் கண்டத்தின் கிழக்குப் பகுதியில் உள்ள மக்களைப் பற்றி நன்கு அறிந்திருந்தார். தான் பயணம் செய்ய மிகவும் ஆபத்தான பாதைகளில் ஒன்றான ஜான்ஜ் என்ற நிலத்தைப் பற்றி குறிப்பிடுகிறார்: "நான் பல கடல்களில் பயணம் செய்துள்ளேன். ஆனால் ஜான்ஜை விட ஆபத்தான ஒன்றை நான் அறிந்திருக்கவில்லை" என்றும், தன்னுடன் பயணம் செய்த பல தளபதிகள் நீரில் மூழ்கி இறந்தனர் என்றும் கூறினார். ஜகாவா, காவ்காவ் மற்றும் கானா போன்ற சமகால மாநிலங்களை இவர் பெயரிட்டாலும், மேற்கு ஆப்பிரிக்கா பற்றி இவருக்கு குறைவாகவே தெரிந்திருந்தது.ஆப்பிரிக்க நாடுகளின் தங்களுக்குள் ஒன்றோடொன்றான உறவுகள் பற்றியும் மற்றும் அவைகளின் இசுலாமிய நாடுகளுடனான உறவுகளை விவரித்துள்ளார். இவர் இசுலாமியர் அல்லாத ஆப்பிரிக்கர்களின் கலாச்சாரங்கள் மற்றும் நம்பிக்கைகள் பற்றிய தகவல்களையும் வழங்கியுள்ளார்.
கேள்வி: அல்-மசூதி - மேலும் படிக்க பற்றி நீங்கள் என்ன அறிந்துள்ளீர்கள்?
பதில்: * * Shboul, Ahmad A. M.''Al-Mas'udi and His World'', Ithaca Press, London, 1979 *Mas'udi, ''The Meadows of Gold, The Abbasids'', transl. Paul Lunde and Caroline Stone, Kegan Paul, London and New York, 1989 *Haywood. John A. [http://www.britannica.com/EBchecked/topic/368842/al-Masudi Mas'udi, al-]." Encyclopædia Britannica. 2006. Encyclopædia Britannica Online. 7 December 2006. *"Masūdī, al-." Encyclopædia Britannica. Encyclopædia Britannica 2007 Ultimate Reference Suite. Chicago: Encyclopædia Britannica, 2006. *Tolan, John, Giles Veinstein, and Henry Laurens, ''Europe and the Islamic World: A History'' Princeton University Press. 2013. .